CELEX: 62010CN0555
Language: da
Date: 2010-11-26 00:00:00
Title: Sag C-555/10: Sag anlagt den 26. november 2010 — Europa-Kommissionen mod Republikken Østrig

29.1.2011   
            
            
               DA
            
            
               Den Europæiske Unions Tidende
            
            
               C 30/27
            
         Sag anlagt den 26. november 2010 — Europa-Kommissionen mod Republikken Østrig
   (Sag C-555/10)
   ()
   2011/C 30/45
   Processprog: tysk
   
      Parter
   
   
      Sagsøger: Europa-Kommissionen (ved G. Braun og H. Støvlbæk, som befuldmægtigede)
   
      Sagsøgt: Republikken Østrig
   
      Sagsøgerens påstande
   
   
               —
            
            
               Det fastslås, at Republikken Østrig ved gennemførelsen af dennes første jernbanepakke har tilsidesat sine forpligtelser i henhold til artikel 6, stk. 3, i og bilag II til direktiv 91/440/EØF, med senere ændringer, samt artikel 4, stk. 2, og artikel 14, stk. 2, i direktiv 2001/14/EF.
            
         
               —
            
            
               Republikken Østrig tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen mener ikke, at den ved direktivet påkrævede uafhængighed for forvalteren af jernbaneinfrastruktur i Østrig er blevet korrekt gennemført i national ret.
   Det er nemlig tilladt, at en virksomhed, der sikrer væsentlige funktioner for forvaltningen af jernbaneinfrastrukturen, og en virksomhed, som udøver jernbanetransportaktiviteter, i Østrig er organiseret i et fælles holdingselskab. Det skal ganske vist sikres, at virksomhederne påviseligt er økonomisk uafhængige af hinanden.
   Navnlig må holdingselskabet på ingen måde udøve nogen kontrol over det datterselskab, som sikrer jernbaneinfrastrukturens væsentlige funktioner. Dette er ikke sikret i Østrig. Infrastrukturforvalterens uafhængighed overvåges ikke af nogen uafhængig myndighed, og konkurrenter har ingen effektive klagemuligheder for det tilfælde, at en bestemt virksomhed får positiv særbehandling.
   Der findes heller ikke tilstrækkelige ved lov eller aftale fastsatte bestemmelser, der regulerer forholdet mellem holdingselskabet og det datterselskab, som sikrer jernbaneinfrastrukturens væsentlige funktioner.
   Kommissionen mener også, at de talrige personalesammenfald mellem holdingselskabet og datterselskabet — bl.a. dobbelte funktioner i givne tilfælde — rejser tvivl om den økonomiske uafhængighed. Det er nødvendigt i nogle år at udelukke ledende personale fra den ene virksomhed fra ledende stillinger i den anden virksomhed. Desuden skal udpegelsen af ledende personale på stedet med de væsentlige funktioner kun ske under tilsyn fra en uafhængighed myndighed.
   Endvidere synes det også nødvendigt at foretage en geografisk og personalemæssig adskillelse af de pågældende informationssystemer for at sikre den påkrævede uafhængighed for den virksomhed, som er betroet jernbaneinfrastrukturforvaltningens væsentlige funktioner.